Pariski mir (1763)
<s>Pariski mir zaključen je 10. februara 1763. godine po završetku Sedmogodišnjeg rata i Francuskog i indijanskog rata između Velike Britanije, Francuske, Španije i Portugala.</s><s>Francuska se gotovo sasvim povukla iz Indije, a Velikoj Britaniji prepustila i Kanadu.</s><s>Španija dobila Luizijanu i Kubu, a Pruska zadržala Šleziju, koju je preuzela od Austrije.</s>

<s>Uvod 
U toku rata, Britanija je osvojila francuske kolonije Kanadu, Gvadelup, Martinik, Svetu Luciju, Dominiku, Grenadu, Sent Vinsent i Grenadini, Tobago, francuske kolonije u Indiji, centar trgovine robovima Gore (današnji Senegal), dolinu reke Senegal, španske kolonije Manila (Filipini) i Havana (Kuba).</s><s>Francuska je osvojila englesku Menorku i trgovačke ispostave na Sumatri.</s><s>Španija je osvojila portugalsku Almeidu i Kolonija del Sakramento u Južnoj Americi (današnji Urugvaj).</s><s>U skladu sa odredbama Pariskog mira iz 1763. godine, većina tih teritorija vraćena je prethodnim vlasnicima.</s><s>Velika Britanija je, međutim, postigla značajne dobitke.</s>

<s>Odredbe</s>

<s>Francuska i Španija vratile su teritorije oduzete Britaniji i Portugalu.</s><s>Britanija je Manilu i Havanu vratila Španiji, a Gvadelup, Martinik, Svetu Luciju, Gore i indijske ispostave Francuskoj.</s><s>Za uzvrat, Francuska je ustupila Kanadu, Dominiku, Grenadu, Sent Vinsent i Grenadine i Tobago Britaniji.</s><s>Takođe joj je ustupila istočnu polovinu francuske Luizijane (područje od reke Misisipi do Apalačkih planina).</s><s>Španija je Britaniji ustupila Floridu.</s><s>U zamenu za svoje teritorije u Indiji, Francuzi su priznali britanska osvajanja i odustali od slanja trupa u Bengal.</s><s>Britanija je pristala da sruši svoja utvrđenja u Britanskom Hondurasu (danas Belize).</s><s>U Severnoj Americi, Francuzi su zadržali ribolovačka prava u Njufaundlendu i ostrva Sen Pjer i Mikelon (gde su sušili ulovljenu ribu).</s>

<s>Vidi još 
 Sedmogodišnji rat</s>

<s>Literatura</s>

<s>Sedmogodišnji rat
Mirovni sporazumi
1763</s>

